**Konkretus pirkimas, atliekamas dinaminės pirkimo sistemos būdu, Nr. 17009 *„Geležinkelio kelių*** ***Valčiūnai - Jašiūnai I kelio ir Šilėnai - Zokniai I, II kelių paprastojo remonto rangos darbai“*** **(toliau – Pirkimas)**

**Pirkimo sąlygų paaiškinimų/patikslinimų suvestinė**

**1 lentelė. Pirkimo sąlygų paaiškinimai/patikslinimai**

| **Eil. Nr.** | **Paaiškinimo data** | **Dokumentas** | **Punktas**  | **Prašymas**\* | **Atsakymas** |
| --- | --- | --- | --- | --- | --- |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“** | **3.5** | Specialiųjų sąlygų priedas Nr.1 3.5. punkte nurodyta, kad esant būtinumui Rangovas savo lėšomis turi inicijuoti papildomus, paprastojo remonto apraše ir sąlygose nenumatytus tyrimus, matavimus, reikalingus sėkmingam projekto įgyvendinimui. Prašome įvardinti galimus papildomus nenumatytus tyrimus, kuriuos Rangovas galėtų įsivertinti.  | AB „Lietuvos geležinkeliai“ Pirkimų komisija (toliau – Komisija) pažymi, kad esant poreikiui, galimi papildomi Rangovų naudojamų medžiagų tyrimai, siekiant įsitikinti jų tinkamumu, taip pat kelio parametrų matavimai ar kt. Atkreipiame dėmesį, kad Užsakovas gali reikalauti atlikti tik su Sutarties vykdymu susijusius tyrimus ir matavimus. |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“** | **3.9** | Specialiųjų sąlygų Priedas Nr. 1 3.9 punkte nurodyta, kad rangovas organizuoja ir vykdo kelio mašinų, platformų, pusvagonių, vagonų ir kitos darbams reikalingos spec. technikos atvarymą/nuvarymą iš/į darbo vietą.Prašome patikslinti ar bus skaičiuojamas mokestis už aukščiau minimos technikos atvarymą/nuvarymą iš/į Užsakovo suteiktos statybvietės iš/į darbo vietą. | Vadovaujantis Lietuvos Respublikos geležinkelių transporto kodeksu, bus skaičiuojamas mokestis už kelio mašinų, platformų, pusvagonių, vagonų ir kitos darbams reikalingos spec. technikos atvarymą/nuvarymą iš/į darbo vietą. |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“** | **3.12** | Specialiųjų sąlygų Priedas Nr. 1 3.12 punkte nurodyta, kad Rangovas turi pateikti Užsakovui prašymą dėl statybvietės suteikimo, nurodant specialiosios technikos laikymo vietą (geležinkelio kelią, jo numerį, aikštelę, iešmą, riboženklį ar kitą informaciją, apibūdinančią laikymo vietos ribas) ir terminą. Prašome patikslinti ar Rangovui bus skaičiuojamas mokestis už specialiosios technikos laikymą Užsakovo suteiktose statybvietėse. Ar Rangovui bus suteikiama statybos aikštelė naujų/naudotų medžiagų sandėliavimui, grandžių surinkimui.  | Už specialiosios technikos laikymą suteiktose statybvietėse mokestis nebus taikomas, o už atvarymą/ nuvarymą į/iš statybos aikštelės į/iš darbo vietą mokestis bus skaičiuojamas. Naujų medžiagų sandėliavimo galimybės bus vertinamos Rangovui pateikus konkretų poreikį (teritorijos dydis, terminas, vieta ir kt.). Grandžių surinkimas ir ardymas turi būti vykdomas Rangovo gamybinėje bazėje ar kitoje tam tinkamoje vietoje, kuria Rangovas turi teisę naudotis, Užsakovas suteikti statybvietės šiems darbams neturi galimybės.  |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“** | **3.17** | Specialiųjų sąlygų Priedas Nr. 1 3.17 punkte yra nurodyti rodikliai, kuriuos Rangovas turi pasiekti nepertraukiamos 6 val. eismo pertraukos metu. Prašome patikslinti, ar į nurodytą trukmę yra įtrauktas laikas, skirtas technikos manevrams, įvažiavimui ir išvažiavimui iš/į darbo vietas. Tai ypatingai aktualu darbams, kurie yra vykdomi ilguose tarpstočiuose, kai įvažiavimas ir išvažiavimas gali trukti ir po 1 val. | Taip, į nurodytą terminą yra įtrauktas laikas, skirtas technikos manevrams, įvažiavimui ir išvažiavimui iš darbo vietos. |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“** | **4.1** | Specialiųjų sąlygų Priedas Nr. 1 4.1 punkte nurodyta, kad Užsakovas įsipareigoja Rangovui perduoti šias viršutinės kelio konstrukcijos medžiagas (toliau – VKKM) darbų atlikimui: bėgiai, pabėgiai su sumontuotomis elastinėmis sąvaržomis, skaldos ir smėlio-žvyro balastas, izoliuotas sandūras ir pereinamuosius bėgius. Pateiktuose DKŽ, nurodytas pateikiamų medžiagų kiekis.Prašome patikslinti ar Užsakovas papildomai pateiks viršutinės kelio konstrukcijos medžiagas, jeigu jų poreikis bus didesnis, nei nurodyta DKŽ . | Taip, už visų tiekiamų medžiagų, kurias turi patiekti Užsakovas, papildomą poreikį bus atsakingas Užsakovas. |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“** | **5.1.13** | Specialiųjų sąlygų Priedas Nr. 1 5.1.13 punkte nurodyta, kad Rangovas priduodamas objektą privalės pateikti - Naujai pakloto, rekonstruoto ar atnaujinto kelio būklės žiniaraščiai (kelmačio vagono parodymai). Prašome patikslinti ar rangovas turi įsivertinti kelio matavimus kelmačio vagonu. | Savaeigis kelio kontrolės vagonas EM-140 važiuoja iš anksto nustatytu ir patvirtintu grafiku, kartą per mėnesį, įskaitant ir šio Pirkimo apimtyje esantį ruožą. Jeigu Rangovas neplanuoja užsakinėti kelmačio vagono matavimų atlikimo ne pagal grafiką, papildomai įsivertinti šių darbų nereikia, tik po EM-140 pravažiavimo įsigyti ir pateikti Užsakovui kelio geometrinių parametrų žiniaraščius. |
|  | **2021-04-15** | **Pirkimo specialiųjų sąlygų Priedas Nr. 3 „Sutarties projektas“** | **-** | Statybos rangos sutartis specialiosios sąlygos nurodyta, kad Rangos darbai turi būti atlikti per 6 (šešis) mėnesius nuo Sutarties įsigaliojimo dienos. Kadangi darbų apimtys yra didelės, o terminas 6 mėn., prašome atsakyti koks bus gelžbetoninių pabėgių pristatymo tempas, t. y. kokį kiekį gelžbetonių pabėgių Užsakovas planuoja pateikti per 1 savaitę. | Pagal pabėgių tiekėjo pajėgumus per savaitę bus galimybė patiekti nuo 4000 iki 5000 vnt. pabėgių. Pabėgių tiekimo grafikus Užsakovas derins atskirai su kiekvienos Pirkimo objekto dalies (toliau - p.o.d.) Rangovu, vertinant jo gardelės surinkimo pajėgumus ir galimybes. Minėtas pabėgių skaičius dalinamas abiejoms p.o.d., o neužtikrinamas kiekvienam p.o.d. atskirai.  |
|  | **2021-04-15** | **Pirkimo specialiųjų sąlygų Priedo Nr. 1 „Techninės specifikacija“****Priedas Nr. 1 „Paprastojo remonto aprašas“**  | **-** | Prašome patikslinti, ar rengiant remonto darbų aprašą buvo įvertinta, kad geležinkelio apsaugos zonoje, kurioje bus vykdomi žemės darbai, nėra paslėptų (užkastų) didesnių konstrukcijų, medžiagų ir pan. Ar Rangovui bus apmokama už papildomus darbus, jeigu vykdant žemės darbus paaiškėtų, kad yra paslėptų (užkastų) didesnių konstrukcijų, medžiagų? | Vadovaujantis Sutarties Bendrųjų sąlygų 4.5 punktu, esant didesnių Darbų kiekių poreikiui, dėl ko būtų viršijama pradinė Sutarties vertė, Rangovas tokius Darbus turės pareigą atlikti savo sąskaita, jeigu tokių darbų Rangovas negalėjo ir neturėjo galimybės objektyviai numatyti, ir jeigu tokių papildomų darbų vertė yra ne didesnė kaip 15 (penkiolika) procentų pradinės Sutarties vertės. Pažymėtina, kad šis paaiškinimas taikytinas fiksuotos kainos su peržiūra kainodarai, t. y.Sutarties Specialiųjų sąlygų Priedo Nr. 2 „Techninės specifikacija“ Priede Nr. 3.1 „Darbų kiekių žiniaraštis“ ir Sutarties Specialiųjų sąlygų Priedo Nr. 2 „Techninės specifikacija“ Priede Nr. 3.3 „Darbų kiekių žiniaraštis“ nurodytiems darbams.  |
|  | **2021-04-15** | **Pirkimo specialiųjų sąlygų Priedas Nr. 3 „Sutarties projektas“** | **4.4, 4.5** | Sutarties punktas BD 4.4., 4.5*. „Papildomi darbai - rangovo sąskaita ir rizika, jeigu Rangovas nenumatė, bet turėjo numatyti (jeigu neturėjo numatyti - nereguliuojama). Rangovui apmokama tik tuo atveju, kai viršijama 15 %.“*Ar esant didesnių Darbų kiekių poreikiui, dėl ko būtų viršijama Sutarties suma, Rangovas tokius Darbus turės pareigą atlikti savo sąskaita, jeigu tokių Darbų Rangovas negalėjo ir neturėjo galimybės objektyviai numatyti? Ar esant papildomiems darbams, kurių Rangovas negalėjo numatyti, tačiau kurių suma yra mažesnė nei 15%, jų apmokėjimo našta tenka Rangovui? Ar rizika už projektavimo sprendinių galimas klaidas, jei jos paaiškėtų Sutarties vykdymo eigoje ir dėl jų kiltų poreikis papildomiems darbams, tenka Rangovui? Kokiais kriterijais yra vadovaujamasi nustatant Rangovo galimybę numatyti papildomus darbus? | Žr. atsakymą į šios suvestinės 8 klausimą.Vadovaujantis Sutarties Bendrųjų sąlygų 4.5 punktu, rizika už projektavimo sprendinių galimas klaidas, jei jos paaiškėtų Sutarties vykdymo eigoje ir dėl jų kiltų poreikis papildomiems darbams, tenka Rangovui, jei tokių papildomų darbų vertė yra ne didesnė kaip 15 (penkiolika) procentų pradinės Sutarties vertės. Tokia rizika priskiriama Rangovui atsižvelgiant į Lietuvos Respublikos civilinio kodekso 6.685 str. 2 d. nuostatas ir į tai, kad Sutarčiai taikomas fiksuotos kainos su peržiūra kainodaros būdas.Pažymėtina, kad šis atsakymas taikytinas Fiksuotos kainos su peržiūra kainodarai, t. y.Sutarties Specialiųjų sąlygų Priedo Nr. 2 „Techninės specifikacija“ Priede Nr. 3.1 „Darbų kiekių žiniaraštis“ ir Sutarties Specialiųjų sąlygų Priedo Nr. 2 „Techninės specifikacija“ Priede Nr. 3.3 „Darbų kiekių žiniaraštis“ nurodytiems darbams.  |
|  | **2021-04-15** | **Bendra informacija** | **-** | Siūlymas įvertinti poreikį teikti pastabą dėl galimybės termino pratęsimui, esant darbų kiekių padidėjimui, kurie nepatenka į papildomus darbus. | Darbų vykdymo termino pratęsimo pagrindai ir tvarka nustatyta Sutarties bendrųjų sąlygų 21.7 punkte ir keičiama nebus. |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“** | **3.13** | 3.13. punkte teigiama, kad Užsakovas, skirs ne ilgesnes kaip 6 val. trukmės nepertraukiamas eismo pertraukas. **Kokias galimas minimalias eismo pertraukas užsakovas numato?** | Minimalus eismo pertraukų ilgis priklausys nuo Rangovo užsakymų. Planuojamos suteikti eismo pertraukos aprašytos šios suvestinės atsakymuose Nr. 17, 18 ir 31.  |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“** | **3.22, 3.23** | 3.22. ir 3.23. punktuose teigiama kad tiek į kelią klojamų gardžių surinkimas, tiek išimtų iš kelio gardžių išardymas vykdomas rangovo bazėse.**Ar teisingai supratome kad Užsakovas nei gardžių surinkimui, nei išardymui neskirs statybviečių?** | Taip, supratote teisingai.  |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“** | **3.45** | 3.45. punkte Užsakovas teigia - po darbų kelyje pasikeitus kreivių parametrams, Rangovas turi pastatyti naujus apskritiminės kreivės ženklus (reperius) su kreivių duomenimis (reikalavimai ženklams nurodyti 238/K „Techniniai signalinių, kelio, specialiųjų ir saugos ženklų bei šviesoforų skydelių reikalavimai“ instrukcijoje).**DKZ lentelėse nepateikta informacija apie kiekius ir kas išduos naujus ženklus?** | Už ženklų atnaujinimą yra atsakingas Rangovas. Atnaujinamų ženklų poreikis nustatomas vadovaujantis Pirkimo specialiųjų sąlygų Priedo Nr. 1 „Techninės specifikacija“Priedu Nr. 1 „Paprastojo remonto aprašas“ ir turi būti įskaičiuotas į pasiūlymo kainą.  |
|  | **2021-04-15** | **Pirkimo specialiųjų sąlygų Priedas Nr. 3 „Sutarties projektas“** | **7.2.5** | 7.2.5. punkte Užsakovas nurodo baudas už eismo pertraukų užlaikymą**Tokiu atveju ir Užsakovas turėtų prisiimti vienodą riziką ir už nustatytu laiku nesuteiktą, ar sutrumpintą eismo pertrauką atlyginti Rangovui patirtus nuostolius.** | Pažymėtina, kad vadovaujantis Pirkimo specialiųjų sąlygų Priedo Nr. 3 „Sutarties projektas“ specialiųjų sąlygų 7.2.5 p.: „[...] Apskaičiuojant uždelsimų trukmę apvalinama minučių tikslumu į mažesnę pusę; **neturi būti įskaičiuojami uždelsimai, kurie įvyko dėl nuo Užsakovo priklausančių aplinkybių. [...]“.** |
|  | **2021-04-15** | **Pirkimo specialiųjų sąlygų Priedas Nr. 3 „Sutarties projektas“** | **7.2.8.3,****7.2.9.3** | 7.2.8.3. ir 7.2.9.3. punktuose pateikiamos progresinės baudos.**Ar Užsakovas yra numatęs ribas maksimaliai baudai? Pritaikant tokias baudos skaičiavimo formules prašau nurodyti kokios žemiausios kompetencijos Užsakovo atstovas jas galės skirti? Prašau konkrečiai nurodyti už kokius pažeidimus? Ar bus išvengta piktnaudžiavimo bandant įžvelgti pažeidimą neesminėse smulkmenose?**  | Atkreipiame dėmesį, kad Pirkimo specialiųjų sąlygų Priedo Nr. 3 „Sutarties projektas“ specialiųjų sąlygų 7.2.8.3. ir 7.2.9.3. p. nustatytos baudos taikomos Rangovui nesilaikant atitinkamai Pirkimo specialiųjų sąlygų Priedo Nr. 3 „Sutarties projektas“ bendrųjų sąlygų ‎9 skyriuje (Sauga Darbų vykdymo metu) ir ‎6.2.26 punkte (statybvietės tvarka) nustatytų reikalavimų. |
| ***Geležinkelio kelio tarpstotyje Valčiūnai – Jašiūnai I kelio paprastojo remonto rangos darbai (I p.o.d.)*** |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“****I p.o.d.** | **3.13** | Specialiųjų sąlygų Priedas Nr. 1 3.13 punkte nurodyta, kad Rangovas planuodamas atlikti kelio remonto darbus, pasirenka darbų atlikimo technologiją ne ilgesnėse kaip 6 val. trukmės nepertraukiamose eismo pertraukose. Eismo pertraukos gali būti suteikiamos dienos ir nakties metu. Prašome patikslinti kokiu paros laiku ir kokios trukmės Užsakovas planuoja suteikti eismo pertraukas, darbų vykdymui tarpstotyje Valčiūnai-Jašiūnai.  | Rangovas, vadovaudamasis techninės specifikacijos 3.1. punkto reikalavimais, privalės parengti darbų vykdymo grafiką. Darbų vykdymo grafiko rengimo metu derinsime visų eismo pertraukų datas ir trukmes atsižvelgiant į eismo intensyvumą ir į Rangovo pasirinktą darbų atlikimo technologiją ir kitas aplinkybes.Šiuo metu preliminariai planuojama, kad šiam objektui bus skiriamos eismo pertraukos dienos metu, po 8 val., bet kaip ir nurodyta aukščiau, ši informacija bus tikslinama.  |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“****I p.o.d.** | **3.16** | Specialiųjų sąlygų Priedas Nr. 1 3.16 punkte nurodyta, kad Rangovas turi pasitelkti pakankamą kiekį resursų, kad visi rangos darbai butų atlikti per ne daugiau nei 486 val.  Atsižvelgiant į darbų apimtis, eismo pertraukų trukmę, naktinį darbą, prašome  patikslinti, ar šis laikas yra preliminarus, ar laikas, kurio Rangovas negalės viršyti, vykdydamas rangos darbus. | Rangovai per techninių specifikacijų 3.16. punkte nurodytą laiką turi atlikti visus darbus, kuriems reikalingos eismo pertraukos kelyje. Rengiant darbų atlikimo grafiką, bendra eismo pertraukų trukmių suma negalės būti didesnė nei nurodyta techninių specifikacijų 3.16 punkte. |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“****I p.o.d.** | **3.19** | Specialiųjų sąlygų Priedas Nr. 1 3.19 punkte nurodyta, kad Rangovas yra atsakingas už bėgių suvirinimą į ilgabėgius. 3.16 punkte yra nurodyta, kad visi rangos darbai būtų atlikti per ne daugiaunei 486 val. Vertinant 3.17 p. nurodytus darbų našumus, manome, kad bėgių suvirinimo darbams į ilgabėgius kelyje eismo pertraukos nėra numatytos. Prašome patikslinti ar Užsakovas planuoja Rangovams suteikti kelius ir eismo pertraukas bėgių virinimui į ilgabėgius mobiliomis suvirinimo mašinomis.  | Patvirtiname, kad bėgių suvirinimo į ilgabėgius kelyje darbams eismo pertraukos ruože Valčiūnai - Jašiūnai nėra numatytos. Rangovui pasirinkus ilgabėgius virinti kelyje turės būti išlaikomas Pirkimo Specialiųjų sąlygų Priedo Nr. 1 punkte 3.16. numatytas laiko terminas visiems darbams, kuriems reikalingos eismo pertraukos. Esant poreikiui Užsakovas planuoja Rangovams skirti eismo pertraukas bėgių virinimui į ilgabėgius mobiliomis suvirinimo mašinomis šiuose tarpstočiuose:1. Valčiūnai – Kirtimai;
2. Bezdonys – Skersabaliai

Atkreipiame dėmesį, kad Rangovai, vadovaudamiesi techninių specifikacijų 3.1. punktų reikalavimais, privalės parengti darbų vykdymo grafiką. Darbų vykdymo grafiko rengimo metu derinsime visų eismo pertraukų datas ir trukmes atsižvelgiant į eismo intensyvumą, Rangovų pasirinktą darbų atlikimo technologiją bei kitas aplinkybes.Taip pat, esant poreikiui svarstytume galimybę mobilias suvirinimo mašinas priimti į Šilėnų suvirinimo gamyklą (priėmimo sąlygos butų derinamos atskirai atsižvelgiant į pasirinktas remontų technologijas, darbų grafikus visuose objektuose bei numatomus suvirinimo gamyklos remonto darbus). |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“****I p.o.d.** | **4.2** | Specialiųjų sąlygų Priedas Nr. 1 4.2 (a) punkte nurodyta, kad rangovas savo jėgomis ir lėšomis pasikrauna inventorinius bėgius iš Lentvario ir/ar Šilėnų geležinkelio stoties.Prašome patikslinti Užsakovo pateikiamų inventorinių bėgių kiekį Lentvario ir Šilėnų stotyse, kadangi rangovas atsakingas už inventorinių bėgių pasikrovimą, transportavimą ir grąžinimą, o tai įtakoja pasiūlymo kainai. | Užsakovas šio objekto remontui planuoja skirti ne mažiau nei 10 000 msl inventorinių bėgių. Kadangi inventoriniai bėgiai nuolat naudojami, todėl tikslų jų kiekį galėsime pasakyti Rangovui pateikus darbų vykdymo grafiką, kuriame matysis darbų vykdymo terminai bei pajėgumai. Papildomai pažymime, kad inventorinių bėgių neužteks, jog visame objekte būtų iškeista gardelė nepakeičiant inventorinių bėgių į ilgabėgius.Atsižvelgiant į tai, kad Lentvario geležinkelio stotyje numatomas inventorius bus pristatytas po kitame objekte atliktų darbų, kurių tiksli data nėra aiški dėl dar nesuderinto darbų atlikimo grafiko, todėl Rangovai turi įvertinti, kad pagrindinis arba visas bėgių kiekis bus perduotas Šilėnų geležinkelio stotyje.  |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“****I p.o.d.** | **4.2** | Specialiųjų sąlygų Priedas Nr. 1 4.2 (a) punkte nurodyta , kad Užsakovas darbų vykdymui perduos inventorius bėgius. Prašome patikslinti, ar Rangovas turi papildomai vertintis jų paruošimą (bėgių galų pjovimą, skylių gręžimą). | Užsakovo tiekiami inventoriniai bėgiai yra pilnai paruošti klojimui į kelią, t.y. tinkamai nupjauti ir su skylėmis (galimi nebent pavieniai neparuošti bėgiai). |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“****I p.o.d.** | **4.8** | Specialiųjų sąlygų Priedas Nr. 1 4.8 punkte nurodyta, tinkama tolimesnei eksploatacijai gelžbetoninė gardelė gražinama Užsakovui į Rūdiškių GS, Lentvario GS, Panerių GS ir iškraunama neišardyta atskirais elementais.Prašome nurodyti grąžinamos gelžbetoninės gardelės kiekį kiekvienoje nurodytoje geležinkelio stotyje ir gardelių sandėliavimo vietą (kelias, tarpukelis). | Preliminariai planuojami sandėliuoti gardelių kiekiai:1. Rūdiškių GS 3 kelyje – 6 km;
2. Lentvario GS 26 kelyje – 4 km;
3. Lentvario GS 24 kelyje – 1 km;
4. Panerių GS 27 kelyje – 1 km.
 |
|  | **2021-04-15** | **Pirkimo specialiųjų sąlygų Priedo Nr. 1 „Techninės specifikacija“****Priedas Nr. 3 „Darbų kiekių žiniaraštis“****I p.o.d.** | **4.1** | Pateikto DKŽ 4.1 p. geležinkelio kelio/iešmų balastavimas skaldos balastu nurodytas kiekis – 6300 m3. 6.5 p. skaldos balasto prizmės (aikštelės) įrengimas po pabėgiais (pervažos, ant tilto ir peronų ribose) nurodytas kiekis – 2700 **m2.** Rangos darbams naudojamų medžiagų lentelės 13 p. granitinės skaldos fr. 31,5/63 mm nurodytas kiekis – 9000 **m3**. Prašome patikslinti DKŽ 4.1 p. nurodytą balastavimo darbų kiekį, nes pagal nurodytą granitinės skaldos fr. 31,5/63 mm kiekį (9000 m3), jis nurodytas neteisingai. | Patiksliname Pirkimo specialiųjų sąlygų Priedo Nr. 1 „Techninės specifikacija“Priedo Nr. 3.1 „Darbų kiekių žiniaraštis“I p.o.d. 4.1 p. nurodytą geležinkelio kelio/iešmų balastavimas skaldos balastu kiekį iš 6300 m3 į 8300 m3. 6.5 p. skaldos balasto prizmės (aikštelės) įrengimas po pabėgiais (pervažos, ant tilto ir peronų ribose) nurodytas kiekis – 2700 m2. Šitam plote darbams atlikti reikės apie 700 m3. Bendras nurodytas kiekis (9000 m3) yra teisingas.  |
|  | **2021-04-15** | **Pirkimo specialiųjų sąlygų Priedo Nr. 1 „Techninės specifikacija“****Priedas Nr. 3 „Darbų kiekių žiniaraštis“****I p.o.d.** | **6.2** | Pateikto DKŽ 6.2 p. nurodytas skaldos valymas (35 cm gylyje) kai atsijos išvežamos spec. sąstatu ir išlyginamos Užsakovo nurodytoje vietoje. Prašome nurodyti vietas, kur bus išpilamos ir išlyginamos atsijos.  | Atsijos bus iškraunamos ir išlyginamos objekto ribose. |
|  | **2021-04-15** | **Pirkimo specialiųjų sąlygų Priedo Nr. 1 „Techninės specifikacija“****Priedas Nr. 3 „Darbų kiekių žiniaraštis“****I p.o.d.** | **6.4** | Pateikto DKŽ 6.4 p. nurodytas esamo balasto (grunto) kasimas ir pakrovimas (pervažose, ant tilto,ir perono ribose). Prašome nurodyti vietas, kur bus vežamas iškastas balastas. | Balastas bus iškraunamas ir išlyginamas objekto ribose. |
|  | **2021-04-15** | **Pirkimo specialiųjų sąlygų Priedo Nr. 1 „Techninės specifikacija“****Priedas Nr. 3 „Darbų kiekių žiniaraštis“****I p.o.d.** | **10.2** | Pateikto DKŽ 10.2 p. yra numatyti gelžbetoninės pervažos dangos montavimo darbai - 71 m2.Prašome patikslinti, ar pervažų dangos atstatymas numatytas esamomis gelžbetoninėmis plokštėmis | Taip, dangos atstatomos esamomis medžiagomis. |
|  | **2021-04-15** | **Pirkimo specialiųjų sąlygų Priedo Nr. 1 „Techninės specifikacija“****Priedas Nr. 3 „Darbų kiekių žiniaraštis“****I p.o.d.** | **11.9** | Pateikto DKŽ 11.9 p. yra numatyti sankasos atstatymo ir praplatinimo darbai (3400 m3). Prašome patikslinti ar bus keliami reikalavimai sankasos platinimui skirto grunto sutankinimui. Jei bus keliamas reikalavimas sutankinimui, prašome informuoti ar sankasos platinimo vietose buvo atliekami geologiniai tyrimai. | Geologinių tyrimų platinimo vietose atliekama nebus, specifinių reikalavimų šiam darbui taipogi nebus taikoma. |
|  | **2021-04-15** | **Pirkimo specialiųjų sąlygų Priedo Nr. 1 „Techninės specifikacija“****Priedas Nr. 3 „Darbų kiekių žiniaraštis“****I p.o.d.** | **11.8** | Pateikto DKŽ 11.8 p. yra numatyti augalinio sluoksnio išlyginimo ir apsėjimo žole darbai. Prašome patikslinti ar augalinio sluoksnio atstatymo darbai numatyti esamu (nukastu) augaliniu gruntu ir naujo augalinio grunto Rangovui nereikės atvežti.  | Detali informacija pateikta Pirkimo specialiųjų sąlygų Priedo Nr. 1 „Techninės specifikacija“Priede Nr. 1 „Paprastojo remonto aprašas“: „Žemės sankasos pločiai turi atitikti skersiniu profiliuose nurodytu išmatavimu. Vietose kur pagal skersinį profilį reikia atlikti sankasos platinimą turi būti: nuimtas augalinis sluoksnis 10 cm, papildytas reikalingas 0-32 mm frakcijos smėlio-žvyro mišinio sluoksnis, sutankintas naujai supiltas sluoksnis, atgal supiltas augalinis sluoksnis, užsėtas žole.“ |
|  | **2021-04-15** | **Pirkimo specialiųjų sąlygų Priedo Nr. 1 „Techninės specifikacija“****Priedas Nr. 1 „Paprastojo remonto aprašas“** **I p.o.d.** | **4.1** | Projekto apraše punktas 4.1. Viršutinė kelio konstrukcija nurodyta, kad reikės *atlikti skaldos valymą 35 cm gylyje po pabėgiu.* Prašome patikslinti:* jeigu užterštas balasto sluoksnis po pabėgiu bus daugiau nei 35cm, ar Rangovas turės jį išvalyti.
* jeigu taip, kaip bus apmokama už papildomą kiekį?

Ar turi būti skalda išvalyta 35cm po pabėgiu nuo esamos kelio padėties, ar atsižvelgiant į projektinį lygį (t.y. jeigu kelias žeminasi, Rangovas turi valyti atitinkamai giliau nei 35cm, jeigu numatomas kelio pakėlimas – valyti mažiau nei 35cm). | Rangovas turi atlikti darbus taip, kad po darbų atlikimo 35 cm gylyje po pabėgiu būtų išvalyta skalda. Jeigu numatytas kelio pakėlimas, prieš šiuos darbus skalda turi būti išvaloma 35 cm gylyje po pabėgiu nuo esamos padėties. |
|  | **2021-04-15** | **Pirkimo specialiųjų sąlygų Priedo Nr. 1 „Techninės specifikacija“****Priedas Nr. 1 „Paprastojo remonto aprašas“** **I p.o.d.** | **-** | Paprastojo remonto darbų apraše yra pateikiami remontuojamo ruožo skersiniai pjūviai. Skersiniuose pjūviuose numatyti įrengti griovus vandens nuo viršutinės kelio konstrukcijos nuvedimui. Prašome patikslinti: * Ar visi projekte nurodyti žemės darbai patenka į geležinkelio apsaugos zoną?
* Kur bus sandėliuojamas gruntas, susidaręs po grunto iškasimo?
* Ar griovių suformavimo sprendiniai projekto eigoje nesikeis (griovių įrengimas nenumatytas dalyje pjūvių)
 | Paaiškiname, kad:* Taip, visi nurodyti žemės darbai patenka į geležinkelio apsaugos zoną.
* Iškasto grunto perteklius pilamas už kelio sankasos ir vandens nuvedimo įrenginių (išskyrus prie geležinkelio kelio priklausinių/statinių, tokių kaip pralaidos, tilai, peronai ir k.t.). Grunto išlyginimo vieta turi būti suderinta su Užsakovu;
* Griovių suformavimo sprendiniai projekto eigoje nesikeis, grioviai pavaizduoti skersiniuose profiliuose ir plane su pririšimu.
 |
|  | **2021-04-12** | **Pirkimo specialiųjų sąlygų Priedo Nr. 1 „Techninės specifikacija“****I p.o.d.** | **4.8** | Techninėje specifikacijoje 4.8 punktas *Tinkama tolimesnei eksploatacijai gelžbetoninė gardelė gražinama Užsakovui į Rūdiškių GS, Lentvario GS, Panerių GS ir iškraunama neišardyta atskirais elementais.* Ar užsakovas prieš darbų pradžią nustatys kur yra tinkama gardelė, o kur ne? Ar tai atliks po grandžių išardymo? | Šiame objekte visa demontuojama gardelė bus grąžinama Užsakovui, neardant atskirais elementais.  |
| ***Geležinkelio kelio tarpstotyje Šilėnai – Zokniai I, II kelių paprastojo remonto rangos darbai (II p.o.d.)*** |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“****II p.o.d.** | **3.13** | Specialiųjų sąlygų Priedas Nr. 1 3.13 punkte nurodyta, kad Rangovas planuodamas atlikti kelio remonto darbus, pasirenka darbų atlikimo technologiją ne ilgesnėse kaip 6 val. trukmės nepertraukiamose eismo pertraukose. Eismo pertraukos gali būti suteikiamos dienos ir nakties metu. Prašome patikslinti kokiu paros laiku ir kokios trukmės Užsakovas planuoja suteikti eismo pertraukas, darbų vykdymui tarpstotyje Šilėnai - Zokniai.  | Rangovas, vadovaudamasis techninių specifikacijų 3.1. punkto reikalavimais, privalės parengti darbų vykdymo grafiką. Darbų vykdymo grafiko rengimo metu derinsime visų eismo pertraukų datas ir trukmes atsižvelgiant į eismo intensyvumą ir į Rangovų pasirinktą darbų atlikimo technologiją ir kitas aplinkybes.Šiuo metu preliminariai planuojama, kad šiam objektui bus skiriamos eismo pertraukos nakties metu, po 8 val., bet kaip ir minėjome pirmesniuse šios suvestinės atsakymuose, ši informacija bus tikslinama. |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“****II p.o.d.** | **3.16** | Specialiųjų sąlygų Priedas Nr. 1 3.16 punkte nurodyta, kad Rangovas turi pasitelkti pakankamą kiekį resursų, kad visi rangos darbai butų atlikti per ne daugiau nei 294 val.  Atsižvelgiant į darbų apimtis, eismo pertraukų trukmę, naktinį darbą prašome  patikslinti, ar šis laikas yra preliminarus, ar laikas, kurio Rangovas negalės viršyti, vykdydamas rangos darbus. | Rangovass per techninės specifikacijos 3.16. punkte nurodytą laiką turi atlikti visus darbus, kuriems reikalingos eismo pertraukos kelyje. Rengiant darbų atlikimo grafiką, bendra eismo pertraukų trukmių suma negalės būti didesnė nei nurodyta techninėss specifikacijo 3.16 punkte. |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“****II p.o.d.** | **3.18** | Specialiųjų sąlygų Priedas Nr. 1 3.18 punkte nurodyta, kad Rangovas yra atsakingas už bėgių suvirinimą į ilgabėgius. 3.16 punkte yra nurodyta, kad visi rangos darbai būtų atlikti per ne daugiaunei 294 val. Vertinant TS 3.17 p. nurodytus darbų našumus, manome, kad bėgių suvirinimo darbams į ilgabėgius kelyje eismo pertraukos nėra numatytos. Prašome patikslinti ar Užsakovas planuoja Rangovams suteikti kelius ir eismo pertraukas bėgių virinimui į ilgabėgius mobiliomis suvirinimo mašinomis.  | Patvirtiname, kad bėgių suvirinimo į ilgabėgius kelyje darbams eismo pertraukos ruože Šilėnai - Zokniai nėra numatytos. Rangovui pasirinkus ilgabėgius virinti kelyje turės būti išlaikomas Pirkimo Specialiųjų sąlygų Priedo Nr. 1 punkte 3.16. numatytas laiko terminas visiems darbams, kuriems reikalingos eismo pertraukos. Esant poreikiui Užsakovas planuoja Rangovui skirti eismo pertraukas bėgių virinimui į ilgabėgius mobiliomis suvirinimo mašinomis šiuose tarpstočiuose: 1. Mažeikiai - Rengė;

Atkreipiame dėmesį, kad Rangovas, vadovaudamasis techninės specifikacijos 3.1. punkto reikalavimais, privalės parengti darbų vykdymo grafiką. Darbų vykdymo grafiko rengimo metu derinsime visų eismo pertraukų datas ir trukmes atsižvelgiant į eismo intensyvumą, Rangovo pasirinktą darbų atlikimo technologiją bei kitas aplinkybes.Taip pat, esant poreikiui svarstytume galimybę mobilias suvirinimo mašinas priimti į Šilėnų suvirinimo gamyklą (priėmimo sąlygos butų derinamos atskirai atsižvelgiant į pasirinktas remontų technologijas, darbų grafikus visuose objektuose bei numatomus suvirinimo gamyklos remonto darbus). |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“****II p.o.d.** | **4.2** | Specialiųjų sąlygų Priedas Nr. 1 4.2 (a) punkte nurodyta, kad rangovas savo jėgomis ir lėšomis pasikrauna inventorinius bėgius iš Tytuvėnų stoties (apie 2500 msl.), Šilutės stoties (apie 900 msl.) ir Šilėnų, Pavenčių arba Telšių geležinkelio stočių.Prašome patikslinti pateikiamų inventorinių bėgių kiekį Šilėnų, Pavenčių, Telšių stotyse, kadangi rangovas atsakingas už inventorinių bėgių pasikrovimą, transportavimą, nes tai įtakoja pasiūlymo kainai. | Užsakovas šio objekto remontui planuoja skirti ne mažiau nei 10 000 msl inventorinių bėgių. Kadangi inventoriniai bėgiai nuolat naudojami, todėl tikslų jų kiekį galėsime pasakyti Rangovui pateikus darbų vykdymo grafiką, kuriame matysis darbų vykdymo terminai bei pajėgumai. Papildomai pažymime, kad inventorinių bėgių neužteks, jog visame objekte būtų iškeista gardelė nepakeičiant inventorinių bėgių į ilgabėgius.Šiuo metu planuojama, kad Rangovui šio objekto remontui preliminariai bus perduodamas inventorius:1. Iš Tytuvėnų geležinkelio stoties apie 2500 msl.
2. Iš Šilutės geležinkelio stoties apie 900 msl.
3. Iš Pavenčių geležinkelio stoties apie 1000 msl.
4. Iš Telšių geležinkelio stoties apie 3300 msl.
5. Kiti inventoriniai bėgiai bus paimami iš Šilėnų geležinkelio stoties.

Atsižvelgiant į aukščiau išdėstytą informaciją, Rangovas turi įvertinti galimą bėgių pakrovą iš visų minimų stočių. |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“****II p.o.d.** | **4.2** | Specialiųjų sąlygų Priedas Nr. 1 4.2 (a) punkte nurodyta , kad Užsakovas darbų vykdymui perduos inventorius bėgius. Prašome patikslinti, ar Rangovas turi papildomai vertintis jų paruošimą (bėgių galų pjovimą, skylių gręžimą). | Užsakovo tiekiami inventoriniai bėgiai, kurie yra Šilėnų geležinkelio stotyje, Šilutės geležinkelio stotyje ir Klaipėdos koplektavimo bazėje yra pilnai paruošti klojimui į kelią, t.y. tinkamai nupjauti ir su skylėmis (galimi nebent pavieniai neparuošti bėgiai). Pavenčių ir Telšių stotyse esnčius inventorinius bėgius Rangovui reikės pasiruošti prieš klojimą (bėgių galų pjovimą, skylių gręžimą):* Informacija apie Pavenčių st. esantį inventorių: 44 vnt. skylės vienoje pusėje, kitoje nupjauta su autogenu. Sukrauti į rietuvę.
* Informacija apie Telšių st. esantį inventorių: 69 vnt. su skylėmis abiejose pusėse. 22 vnt. skylės vienoje pusėje kitoje nupjauta su autogenu. 41 vnt. be skylių. Sukrauti į rietuves.
 |
|  | **2021-04-15** | **Pirkimo specialiųjų sąlygų Priedo Nr. 1 „Techninės specifikacija“****Priedas Nr. 3 „Darbų kiekių žiniaraštis“****II p.o.d.** | **4.1** | Pateikto DKŽ 4.1 p. geležinkelio kelio/iešmų balastavimas skaldos balastu nurodytas kiekis – 5200 m3. 6.5 p. skaldos balasto prizmės (aikštelės) įrengimas po pabėgiais (peronų ribose, ant tilto) nurodytas kiekis – 850 m2. Rangos darbams naudojamų medžiagų lentelės 16 p. granitinės skaldos fr. 31,5/63 mm nurodytas kiekis – 5200 m3. Prašome patikslinti granitinės skaldos fr. 31,5/63 mm kiekį, įvertinant skaldos kiekį balasto prizmės po pabėgiais įrengimui. | Pirkimo specialiųjų sąlygų Priedo Nr. 1 „Techninės specifikacija“Priedo Nr. 3.3 „Darbų kiekių žiniaraštis“ II p.o.d. 4.1 p. *geležinkelio kelio balastavimas skaldos balastu* nurodytas kiekis – 5200 m3 yra bendras su 6.5 p. *skaldos balasto prizmės (aikštelės) įrengimas po pabėgiais (peronų ribose, ant tilto).* 6.5. punkte numatoma panaudoti 410 m3 skaldos. Patiksliname Pirkimo specialiųjų sąlygų Priedo Nr. 1 „Techninės specifikacija“Priedo Nr. 3.3 „Darbų kiekių žiniaraštis“ II p.o.d. 4.1 p. *geležinkelio kelio balastavimas skaldos balastu* nurodytą kiekį iš 5200 m3 į 4790 m3.  |
|  | **2021-04-15** | **Pirkimo specialiųjų sąlygų Priedo Nr. 1 „Techninės specifikacija“****Priedas Nr. 3 „Darbų kiekių žiniaraštis“****II p.o.d.** | **6.2** | Pateikto DKŽ 6.2 p. nurodytas skaldos valymas (35 cm gylyje) kai atsijos išvežamos spec. sąstatu ir išlyginamos Užsakovo nurodytoje vietoje. Prašome nurodyti vietas, kur bus išpilamos ir išlyginamos atsijos.  | Atsijos bus išpilamos ir išlyginamos tarpstočio ribose.  |
|  | **2021-04-15** | **Pirkimo specialiųjų sąlygų Priedo Nr. 1 „Techninės specifikacija“****Priedas Nr. 3 „Darbų kiekių žiniaraštis“****II p.o.d.** | **6.4** | Pateikto DKŽ 6.4 p. nurodytas esamo balasto (grunto) kasimas, pakrovimas ir išvežimas (perono ribose, ant tilto). Prašome nurodyti vietas, kur bus vežamas iškastas balastas. | Balastas bus išpilamas ir išlyginamas tarpstočio ribose. |
|  | **2021-04-15** | **Bendra informacija** | **-** | Ar vykdant skaldos balasto iškasimo darbus ties peronais, tiltu, esančiais darbų zonoje, Užsakovas suteiks eismo pertraukas gretimu keliu, tam, kad būtų galima seną balastą krauti tiesiai į vagonus. Jei taip, nurodyti maksimalų laiką. | Užimti du pagrindinius kelius galimybės nebus, kadangi kitu keliu bus vykdomas traukinių eismas. Esant poreikiui užimti ne pagrindinį stoties kelią, galimybę svarstytume pateikus konkretų poreikį, kokius kelius norima užimti. |
|  | **2021-04-15** | **Pirkimo specialiųjų sąlygų Priedo Nr. 1 „Techninės specifikacija“****Priedas Nr. 3 „Darbų kiekių žiniaraštis“****II p.o.d.** | **11.7** | Pateikto DKŽ 11.7 p. yra numatyti kelkraščių sankasų papildymo drenuojančiu gruntu (sankasos geometrinių parametrų atstatymo smėlio žvyro 0-32 mišiniu) darbai.Prašome patikslinti ar bus keliami reikalavimai sankasos platinimui skirto grunto sutankinimui. Jei bus keliamas reikalavimas sutankinimui, prašome informuoti ar sankasos platinimo vietose buvo atliekami geologiniai tyrimai. | Geologinių tyrimų platinimo vietose atliekama nebus, specifinių reikalavimų šiam darbui taipogi nebus taikoma. |
|  | **2021-04-15** | **Pirkimo specialiųjų sąlygų Priedo Nr. 1 „Techninės specifikacija“****Priedas Nr. 1 „Paprastojo remonto aprašas“** **II p.o.d.** | **4.1** | TS\_priedas\_Nr\_1\_III\_pod\_ projekto apraše punktas 4.1. Viršutinė kelio konstrukcija nurodyta, kad reikės *atlikti skaldos valymą 35 cm gylyje po pabėgiu.* Prašome patikslinti:* jeigu užterštas balasto sluoksnis po pabėgiu bus daugiau nei 35cm, ar Rangovas turės jį išvalyti.
* jeigu taip, kaip bus apmokama už papildomą kiekį?

Ar turi būti skalda išvalyta 35cm po pabėgiu nuo esamos kelio padėties, ar atsižvelgiant į projektinį lygį (t.y. jeigu kelias žeminasi, Rangovas turi valyti atitinkamai giliau nei 35cm, jeigu numatomas kelio pakėlimas – valyti mažiau nei 35cm). | Rangovas turi atlikti darbus taip, kad po darbų atlikimo 35 cm gylyje po pabėgiu būtų išvalyta skalda. Jeigu numatytas kelio pakėlimas, prieš šiuos darbus skalda turi būti išvaloma 35 cm gylyje po pabėgiu nuo esamos padėties. |
|  | **2021-04-15** | **Bendra informacija** | **-** | Prašome atsakyti, ar gamykloje Rangovui bus leidžiama virintis ilgabėgius Šilėnų gamykloje su Rangovo mobilia suvirinimo mašina. | Žr. atsakymus į šios suvestinės 18 ir 33 klausimus.  |
|  | **2021-04-15** | **Pirkimo specialiųjų sąlygų Priedas Nr. 1 „Techninės specifikacija“****II p.o.d.** | **-** | 3.16. punkte Rangovas teigia kad visi rangos darbai turi būti atlikti per nedaugiau kaip 294 val. Ar Užsakovui skyrus trumpesnes eismo pertraukas negu 6 val. bendra eismo pertraukų trukmė neturėtu ilgėti? | Užsakovas neplanuoja skirti trumpesnes nei 6 val. eismo pertraukas, nebent to pageidautų Rangovas. |

\*Suinteresuoto (-ų) tiekėjo (-ų) prašymo (-ų) paaiškinti / patikslinti Pirkimo dokumentus tekstas neredaguotas.

PRIDEDAMA:

1. Patikslintas Pirkimo specialiųjų sąlygų Priedo Nr. 1 „Techninės specifikacija“ Priedas Nr. 3.1 „Darbų kiekių žiniaraštis“.
2. Patikslintas Pirkimo specialiųjų sąlygų Priedo Nr. 1 „Techninės specifikacija“ Priedas Nr. 3.3 „Darbų kiekių žiniaraštis“.